ประจำเดือนมาวันที่ 1 ส.ค เริ่มยาเม็ดแรก 2 ส.ค จนครบแผงตอนนี้ประจำเดือนยังไม่มาเลยค่ะ แต่ต่อแผงใหม่เมื่อวันที่ 30 ส.ค จะมีโอกาสท้องใหม กินยาคุมต่อเนื่องจนหมดแผงไม่เคยลืมค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงประมาณ 98-99% หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันถ้ากินยาต่อเนื่องมาจนหมดแผง โอกาสตั้งครรภ์มีน้อยมากๆค่ะ แต่หากกินยาที่เป็นเม็ดฮอร์โมนจนหมดแล้ว ประจำเดือนไม่มา อาจจะยืนยันการตั้งครรภ์ดูก่อนได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ สามารถกินยาแผงต่อไปได้เลยไม่ตอ้งรอให้ประจำเดือนมา หรืออาจจะไปยืนยันผลที่รพอีกครั้งก่อนก็ได้